Quines entitats apareixen en aquest text?
Elisabeth Mulder i Pierluisi (Barcelona, Barcelonès, 9 de febrer de 1904 - 28 de novembre de 1987) fou una escriptora, poeta i narradora, traductora, periodista i crítica literària catalana que va fer la seva obra en castellà, Tingué una formació cosmopolita, amb un gran coneixement de la literatura europea contemporània i una cultura excepcional, que començà en les lectures d'infància. El seu pare era Enrique Mulder García, un metge holandès i espanyol, i la seva mare era Zoraida Pierluisi Grau, una porto-riquenya amb ascendència italiana i catalana. Del seu pare va heretar un marquesat dels Països Baixos, encara que ella mai va fer servir el títol. Alguns anys de la seva infància transcorrerien en el país de la seva mare, Puerto Rico, per a retornar ben aviat, als set anys, a Barcelona. Va rebre una sòlida educació a càrrec de preceptors particulars i professors d'idiomes  -parlava espanyol, anglès, alemany, francès, italià i rus–, que inclogué també formació musical amb Enric Granados. El 1921 es va casar amb l'advocat, polític i empresari català Ezequiel Dauner Foix, trenta anys més gran, del qual va tenir un fill nascut el 1923 i de qui enviudaria el 1930. Va residir a Barcelona, amb llargues temporades en diverses capitals europees. Mantingué una relació sentimental amb la periodista Anna Maria Martínez Sagi. Va formar part del cercle de dones intel·lectuals i artistes de la pintora russa Olga Sacharoff a Catalunya, entre les quals hi havia les pintores Soledad Martínez, Marie Laurencin, Dagoussia i Ángeles Santos, les escultores Lluïsa Granero i Maria Llimona, o l'escriptora Clementina Arderiu. Inicià molt aviat les seves activitats literàries i les primeres mostres poètiques aparegueren a la revista Sabor y Aroma, firmades amb el pseudònim «Esfinge». El 1919 guanyava un primer premi en els Jocs Florals amb el seu poema Circe, i al cap de poc la seva signatura començava a aparèixer regularment a les pàgines d'El Noticiero Universal, de Barcelona, i després en diverses publicacions periodístiques, destacant sempre pels seus aguts dots d'observació.
Elisabeth Mulder i Pierluisi : artista_o_autor, Barcelona : Entitat_Geopolítica, Barcelonès : Entitat_Geopolítica, Enrique Mulder García : persona, Zoraida Pierluisi Grau : persona, Països Baixos : Entitat_Geopolítica, Puerto Rico : Entitat_Geopolítica, Enric Granados : artista_o_autor, Ezequiel Dauner Foix : polític, Anna Maria Martínez Sagi : persona, Olga Sacharoff : artista_o_autor, Catalunya : Entitat_Geopolítica, Soledad Martínez : artista_o_autor, Marie Laurencin : artista_o_autor, Dagoussia : artista_o_autor, Ángeles Santos : artista_o_autor, Lluïsa Granero : artista_o_autor, Maria Llimona : artista_o_autor, Sabor y Aroma : mitjans_massius, Jocs Florals : esdeveniment, Circe : obra_escrita, El Noticiero Universal : mitjans_massius, cercle de dones intel·lectuals i artistes : organització, Clementina Arderiu : artista_o_autor, Esfinge : artista_o_autor